বুধবার দেবের 'হইচই আনলিমিটেড'-এর টাইটেল ট্র্যাক প্রকাশ অনুষ্ঠানে হাজির ছিলেন দেব, কৌশানি, রজতাভ, অর্ণ, পারমিতা ও সঙ্গীত পরিচালক স্যাভি। এই টাইটেল ট্র্যাকটি গেয়েছেন মিকা সিং ও মধুবন্তী বাগচি। গানটির গীতিকার ঋদ্ধি, আর সুর দিয়েছেন স্যাভি।দেবের আগামী ছবি 'হইচই আনলিমিটেড' টাইটেল ট্যাক প্রকাশ অনুষ্ঠানে উপচে পড়ছিল সাধারণ মানুষের ভিড়। রাজ্যের বিভিন্ন প্রান্ত থেকে বহু মানুষ হাজির ছিলেন। দীর্ঘ রাত পর্যন্ত দক্ষিণ কলকাতার ওই শপিং মলের সামনে ঠায় বসে থাকতে দেখা গেল দেবের ভক্তদের। অনেক রাত হয়ে যাওয়ায় কেউ কেউ আবার বাড়িও ফিরতে পারেননি। সেকথা টুইট করে সুপারস্টার দেবকে জানিয়েছেন এক ভক্ত। উত্তরে দেব অবশ্য তাঁকে ধন্যবাদ জানাতেও ভোলেননি।